Period: Ur III
Genre: Administrative
Transliteration:
<SURFACE>
1(geš₂) 1(u) 7(diš) sar {geš}kiri₆ {geš}gešimmar
ku₃ sa₁₀-am₃-bi 5/6(diš) ma-na
a-ad-da dumu lugal-šuba₃-še₃
a-kal-la dumu u₃-ma-ni-ke₄
in-ši-sa₁₀
a-ad-da a-kal-la-ar
mu lugal in-na-pa₃
kišib₃ a-ad-da ib₂-ra
{geš}kiri₆-bi inim u₃-ma-ni šeš-gal a-ad-da-ka-ta-am₃
a-kal-la in-sa₁₀
ka u₃-ma-ni-ka ba-an-gi-in
egir₅-bi-ta
<SURFACE>
iti 2(diš)...
da-du-mu dumu lugal-šuba₃-ke₄
a-kal-la-ar inim in-ni-ga₂-ar
lu₂ a-kal-la {geš}kiri₆-ta im-ta-an-e₃
{geš}kiri₆ a-kal-la-ka ba-an-kuₓ(LIL)
igi ensi₂-ka-še₃
igi lu₂-du₁₀-ga dumu ur-nigar{gar}ki-du₁₀-še₃
igi inim-ma-dingir dam-gar₃-še₃
igi {d}nanna-ku₃-zu dumu lu₂{d}nanna nu-banda₃ e₂ {d}nanna-ka-še₃
igi mudra₅ ab-ba iri-še₃
igi ur...še₃
igi a₂...ni-sa₆-še₃
igi lu₂{d}šara₂ dumu {d}utu-ge₆-še₃
<SURFACE>
iti {d}dumu-zi
mu hu-uh₂-nu-ri{ki} ba-hul

Cuneiform:
<SURFACE>
𒐕𒌋𒐌𒊬𒄑𒊬𒄑𒊷
𒆬𒉚𒀀𒀭𒁉𒑜𒈠𒈾
𒀀𒀜𒁕𒌉𒈗𒈹𒍝𒂠
𒀀𒆗𒆷𒌉𒅇𒈠𒉌𒆤
𒅔𒅆𒉚
𒀀𒀜𒁕𒀀𒆗𒆷𒅈
𒈬𒈗𒅔𒈾𒅆𒊒
𒁾𒀀𒀜𒁕𒌈𒊏
𒄑𒊬𒁉𒅗𒅇𒈠𒉌𒋀𒃲𒀀𒀜𒁕𒅗𒋫𒀀𒀭
𒀀𒆗𒆷𒅔𒉚
𒅗𒅇𒈠𒉌𒅗𒁀𒀭𒄀𒅔
𒈝𒁉𒋫
<SURFACE>
𒌗𒈫...
𒁕𒁺𒈬𒌉𒈗𒈹𒍝𒆤
𒀀𒆗𒆷𒅈𒅗𒅔𒉌𒂷𒅈
𒇽𒀀𒆗𒆷𒄑𒊬𒋫𒅎𒋫𒀭𒌓𒁺
𒄑𒊬𒀀𒆗𒆷𒅗𒁀𒀭𒇸
𒅆𒉺𒋼𒋛𒅗𒂠
𒅆𒇽𒄭𒂵𒌉𒌨𒌋𒌓𒆤𒃻𒆠𒄭𒂠
𒅆𒅗𒈠𒀭𒁮𒃼𒂠
𒅆𒀭𒋀𒆠𒆬𒍪𒌉𒇽𒀭𒋀𒆠𒉡𒌉𒂍𒀭𒋀𒆠𒅗𒂠
𒅆𒋠𒁍𒀊𒁀𒌷𒂠
𒅆𒌨...𒂠
𒅆𒀉...𒉌𒊷𒂠
𒅆𒇽𒀭𒇋𒌉𒀭𒌓𒈪𒂠
<SURFACE>
𒌗𒀭𒌉𒍣
𒈬𒄷𒌔𒉡𒊑𒆠𒁀𒅆𒌨